ת"ק 33998-12-15 מבורך נ' איסתא ישראל בע"מ - פסקדין
מיקומך באתר: עמוד ראשי >> חיפוש פסקי-דין >> ת"ק 33998-12-15 מבורך נ' איסתא ישראל בע"מ
ת"ק 33998-12-15 מבורך נ' איסתא ישראל בע"מ
33998-12-15
בן ציון מבורך
זוהי תביעה לפיצויים בשל הפרת חובת הגילוי על ידי הנתבעת ואי מסירת מידע מהותי בנוגע לחבילת תיור שרכשו התובע ובני משפחתו מהנתבעת.
התובע רכש מהנתבעת עבורו ועבור ארבעת בני משפחתו חבילת תיור למרוקו למשך שמונה ימים, החל מיום 30.9.15, בעלות כוללת של 19,130 ₪ וכן שילם סכום של 450 $ עבור סיורים והוצאות שונות.
התובע טוען, כי מתוך שמונת ימי הטיול במרוקו ניתן היה לנצל אך ורק ארבעה ימים, שכן באותה עת חל במרוקו חג הקורבן – חג מוסלמי, במהלכו מרבית מוקדי התיירות, החנויות, בנקים, כמו גם השווקים סגורים, וכלל לא ניתן לנצל את ההווי התיירותי במקום. אילו היתה הנתבעת חושפת בפני התובע פרט מהותי שכזה, היה התובע בוחר יעד אחר לטיול, או שמא היה דוחה את הטיול למרוקו למועד אחר, אך בכל מקרה לא היה יוצא לחופשה במועד חג הקורבן.
כמו כן, במפגש אשר קיימה הנתבעת עם חברי הקבוצה כשבוע עובר לחופשה, ציין נציג הנתבעת , דודו המדריך, שסך חברי הקבוצה מונה 27 אנשים. אולם, התובע גילה כי חברי הקבוצה מונים 49 חברים, כאשר שני חברים נוספים כלל לא עלו לטיסה, מטעמיהם הם. הקושי שבניהול קבוצת תיור המונה כ-49 חברים, והעדר יחס אישי, העיב על החופשה כולה.
כמו כן, במהלך החופשה, לא אחת סטתה הנתבעת מתכנית הטיול כפי שהוצגה לתובע ולשאר חברי הקבוצה. כך לדוגמא, עת הגיעו התובע ובני משפחתו לעיר קזבלנקה, כיוון שכל העיר הייתה סגורה, כולל השווקים, המסגדים, מרבית הטיול נעשה בעיר בנסיעה באוטובוס, תוך שהתובע ומשפחתו ושאר חברי הקבוצה נאלצים לשמוע מהמדריך הסברים שונים, במשך זמן רב על מנת לנסות לפצות, לחפות, ולמלא את זמן הטיול, במקום טיולים רגליים, בטיולים מודרכי "דמיון".
כך היה גם בעיר איפראן. הקבוצה הגיעה לעיר בשעה שבע בערב ועזבה את העיר בשעה שבע וחצי.
גם בעיר טנג'יר, על פי תכנית הטיול, על הנתבעת היה לערוך לתובע ומשפחתו סיור בעיר. הקבוצה הגיעה לטנג'יר בשש בערב, ובלחץ הקבוצה לקח המדריך את הקבוצה לתצפית על החיבור בין שני הימים: האוקיינוס האטלנטי והים התיכון. גם בנקודה זו המדריך לא עצר, בטענה שזה חג, ואי אפשר להגיע לתצפית בגלל שכולם חוגגים שם. המדריך עצר בנקודה נמוכה יותר ממנה לא ניתן היה לראות דבר, דבר שיצר כעס וויכוחים בין הקבוצה לבין המדריך. בשעה 8:00 בבוקר, הקבוצה כבר הייתה בדרך ליעד הבא, ללא עצירה בתצפיות כמו גם ללא עצירה באזורי התיירות. למעשה טנג'יר היתה לעיר מעבר בלבד, בניגוד לתכנית הטיול.
כמו כן, הביקור בבית הקברות היהודי בוטל, מהטעם שבית הקברות היה סגור עקב חג יהודי, וכך היה גם בעת הביקור בבית הרמב"ם. נלקח תשלום בסך 2$ לאדם, אך מפאת השיפוץ בקומה השנייה של הבית, צפו התובע ובני משפחתו בבית הרמב"ם מבעד לשער הכניסה לבית.